રાજકોટ: શહેરમાં દિનપ્રતિદિન ટ્રાફિક સમસ્યા વિકટ બની રહી છે, શહેરના કોઇપણ વિસ્તારમાંથી સલામત રીતે વાહન પસાર કરવું એ વાહનચાલક માટે કસોટી સમાન બની રહ્યું છે, શહેરનો ક્યો વિસ્તાર કે ચોક ટ્રાફિક સમસ્યાથી ઘેરાઇ ગયો છે, તે જાણવા ‘દિવ્ય ભાસ્કર’ની ટીમે છેલ્લા અાઠ દિવસમાં શહેરના જુદા જુદા 9 ટ્રાફિક પોઇન્ટ પર કલાકો સુધી રહીને ટ્રાફિક સમસ્યાનો અભ્યાસ કર્યો હતો, જેમાં શહેરના 150 ફૂટ રિંગ રોડ પર રૈયા ટેલિફોન એક્સચેન્જ ચોકમાંથી વાહન પસાર કરવા વાહનચાલકોને મિનિમમ 10 થી 15 મિનિટ પસાર કરવી પડતી હતી.